
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейският  земеделски фонд за развитие на селските райони – Европа инвестира в селските райони”, МИГ Сливница – Драгоман


Международен фестивал на сиренето Сливница 2023
„Кажи сирене! Балканско сирене!“

На  18 и 19 март 2023г. в зала „Арена Сливница“ в гр. Сливница се проведе „Втория международен двудневен фестивал на сиренето“. 


Фестивалът е организиран от Местна инициативна група „Сливница – Драгоман“, във връзка с изпълнение на проект по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014 – 2020г., по Договор № РД50 – 73/02.04.2021г., с наименование „Кажи серене! Балканско сирене!“


На фестивала участваха 17 мандри и производители на сирене и млечни продукти - 15 от България и 2 от Р.Сърбия.

         Кметът на Община Сливница и председател на УС на МИГ Васко Стоилков откри фестивала, не скри радостта си от това, че фестивала се развива, печели привърженици и намира  новите акценти в богатото на история производство. Васко Стоилков посочи, че чрез фестивала, като част от дейностите по проекта се стремим да покажем традициите в производството на сирене, както на традиционно познати на потребителите производители, така и на малките производители и да им дадем възможност да представят, рекламират и продадът своята продукция. Пожеланието му беше през следващата година да се увеличат и производителите-участници и ценителите.  Бяха прочетени поздравителни адреси от името на Росен Коцев - Директор на ОД София област към ДФ "Земеделие" и Михаил Несторов - Директор на ОД София град към ДФ "Земеделие"
  Гости на фестивала бяха партньорите по проекта – представители на МИГ Раковски, МИГ Троян, Априлци, Угърчин и МИГ Балчик – Генерал Тошево.

Богата музикална програма забавляваше присъстващите на събитието посетители и гости на града.


В програмата участваха самодейни състави от НЧ „Нов живот – 1919“ с.Петърч, община Костинброд, Ана – Мария, Георги Енчев, Денис Махуров, Дебора.
        През двата дни на фестивала беше обособен във фоайето на спортната зала кът за демонстрационно готвене с шеф готвач, който предложи вкусни ястия със сирене, кашкавал и извара, като на гостите на фестивала им беше предложена безплатна дегустация на приготвеното от шеф готвача. Освен обособяването на кът за дегустация на сирена и други храни при шеф готвача, всяка мандра беше осигурила безплатна дегустация на своите продукти на щандовете в залата.

        В тревната площ пред залата беше обособен кът за демонстрация за приготвяне на сирене и кашкавал от Сиренарската школа на Мина. През първият ден беше приготвено сирене от биволско мляко, а през втория ден беше направена демонстрация на производство на кашкавал от краве мляко. 
На втория ден, след трайните впечатления, председателят на Общинския съвет на община Сливница - Милко Миланов, награди победителите в четири категории. 


В категория „Любимец на публиката“ бяха присъдени две първи награди - на мандра „Братушково“, с.Братушково, община Сливница и на „Дестан“ ЕООД, с.Искра, област Силистра. Бяха връчени две втори награди – на ЗП „Александър Иванов“ от с. Гълъбовци, община Сливница и Мандра „Тетевен“, община Тетевен. Трета награда беше присъдена на „Мезенце.БГ“ град Банкя.

В категория „Сирене посланик“ комисия определи за победители:

· Ферма „Йовчеви“ град Раковски за продукт - ръчен кашкавал от краве мляко;

· Мандра „Киселово“, с.Генерал Киселово, обл. Варна за продукт – крема сирене;

·  Ферма „Ваневи“ с. Стряма, общ. Раковски за продукт – кашкавал от краве мляко по традиционна рецепта;
· Ферма „Борима“, с. Борима, общ. Троян за продукт – кашкавал от краве мляко по БДС.

          В категорията „Мандра с най-разнообразни сирена“ бяха отличени две мандри:

· Млечни кози продукти „Козарев“ и 

· ЗП „Филип Стоянов“ - Мандра „Зимевица“, с. Зимевица, общ. Своге.
         В категорията „Сирене уникат“ беше определен за победител Мандра „Братушково“, с.Братушково, община Сливница за продукт – ръчен кашкавал от краве мляко с манатарки.
          На наградените бяха връчени плакети и грамоти. Всички останали участници бяха наградени с грамоти.
               През двата дни фестивалът беше посетен от над 2500 жители и гости на град Сливница.

Сдружение „Местна инициативна група Сливница - Драгоман”,
Договор № РД 50-73/02.04.2021г.,

2200 гр.Сливница, пл. „Съединение” № 1, ет.1,  тел: 0887431215 ,
E-mail: leader@mig-SD.org, web: www.mig-SD.org

